recursal/SuperWikiNEXT-32B huggingface dataset:
**वी॰ टी॰ थॉमस** (मलयालम:വി.റ്റി.തോമസ്, टॉम्स के नाम से विख्यात, जन्म: 1929 – मृत्यु: 28 अप्रैल 2016), केरल से एक कार्टूनिस्ट थे। प्रसिद्ध कार्टून चरित्र ‘बोबानुम मोलियुम’ बनाने के लिए जाने जाते थे। इसके अलावा उनके द्वारा लगभग तीन दशकों तक साप्ताहिक कार्टून ऋंखला ‘मालायाला मनोरमा’ में प्रकाशित किया गया। वे टॉम्स के नाम से भी प्रसिद्ध थे।

करियर
-----

उन्होंने अपने करियर की शुरुआत ब्रिटिश सेना से की और उसी दौरान वे कार्टून की दुनिया की ओर मुड़े। प्रारंभ में 1950 में बोबन और मौली पात्र सथ्यदीपम साप्ताहिक के कार्टून कॉलम में उनके कार्टून्स प्रकाशित हुए और 1957 के बाद वे मलयाला मनोरमा साप्ताहिक का स्थायी हिस्सा बन गए। उन्होंने 1987 में मलयाला मनोरमा से इस्तीफा दिया और अपना प्रकाशन शुरू किया। जिस कार्टून से उन्हें प्रसिद्धि मिली उसके चरित्र बोबन और मौली उनके पड़ोसी के बच्चे थे। बोबन और मौली की पूरी कहानी किज्हक्काम्थूक्कू नामक एक काल्पनिक गांव में स्थित थी। टॉम्स ने अपने बेटे और बेटी का नाम भी बोबन और मौली रखा था।

सन्दर्भ
-------

1. ↑  "Kerala cartoonist Toms, creator of 'Bobanum Moliyum', passes away..." [बोबानुम मोलियुम बनाने वाले केरल के कार्टूनिस्ट टॉम का निधन] (अंग्रेज़ी में). ऑन मनोरमा. 30 अप्रैल 2016. मूल से 28 अप्रैल 2016 को पुरालेखित. अभिगमन तिथि 30 अप्रैल 2016.
2. ↑  "Thomas Toms" [थॉमस टॉम] (अंग्रेज़ी में). इंडियन इंस्टीट्यूट ऑफ कार्टूनिस्ट. मूल से 11 जून 2015 को पुरालेखित. अभिगमन तिथि 02 मई 2016. `|accessdate=` में तिथि प्राचल का मान जाँचें (मदद)

बाहरी कड़ियाँ
-------------

* बोबानुम मोलियुम कार्टून्स
* कार्टून विंडो
* आर्टिस्ट डायरेक्टरी
* दि हिन्दू
* मैनेजिंग इंटेलेक्चुयल प्रॉपर्टी
* ऑन टीवी
**नॉर्डिक देश** (जिन्हें नॉर्डिक्स या नॉर्डेन के नाम से भी जाना जाता है; जिसका शाब्दिक अर्थ 'उत्तर') उत्तरी यूरोप और उत्तरी अटलांटिक में एक भौगोलिक और सांस्कृतिक क्षेत्र हैं। इसमें डेनमार्क, फिनलैंड, आइसलैंड, नॉर्वे के संप्रभु राज्य शामिल हैं। स्वालबार्ड और जन मायेन, नॉर्वे साम्राज्य के अभिन्न अंग माने जाते हैं और कभी-कभी नॉर्डिक देशों की परिभाषाओं में शामिल होते हैं। 
नॉर्डिक देशों की जीवनशैली, इतिहास, धर्म और सामाजिक संरचना में बहुत कुछ समानता है। उनके पास राजनीतिक संघों और अन्य करीबी संबंधों का एक लंबा इतिहास है लेकिन आज वे एक एकल इकाई नहीं बनाते हैं।स्कैंडिनेविस्ट आंदोलन ने 19वीं शताब्दी में डेनमार्क, नॉर्वे और स्वीडन को एक देश में एकजुट करने की मांग की।

शिक्षा, आर्थिक प्रतिस्पर्धात्मकता, नागरिक स्वतंत्रता, जीवन की गुणवत्ता और मानव विकास सहित राष्ट्रीय प्रदर्शन के कई मेट्रिक्स में नॉर्डिक देश शीर्ष पर हैं।  
नॉर्डिक के प्रत्येक देश का अपना आर्थिक और सामाजिक मॉडल अपने पड़ोसियों से भिन्न है। फिर भी, वे अर्थव्यवस्था और सामाजिक संरचना के नॉर्डिक मॉडल के पहलुओं को अलग-अलग प्रकार से साझा करते हैं। 
इसमें मजबूत श्रमिक संघों के साथ संयुक्त एक मिश्रित बाज़ार अर्थव्यवस्था और उच्च करों द्वारा वित्तपोषित एक सार्वभौमिक कल्याण क्षेत्र, व्यक्तिगत स्वायत्तता को बढ़ाना और सामाजिक गतिशीलता को बढ़ावा देना शामिल है। यहां उच्च स्तर की आय पुनर्वितरण, निजी स्वामित्व के प्रति प्रतिबद्धता और थोड़ी सामाजिक अशांति है।

नॉर्डिक देशों की व्युत्पत्ति और अवधारणा
---------------------------------------

'नॉर्डिक देशों *शब्द को फ़ोरेनिंगेन नॉर्डेन के आगमन के बाद मुख्यधारा में उपयोग मिला। यह शब्द व्युत्पन्न परोक्ष रूप से स्थानीय शब्द* नॉर्डेन *से लिया गया है, जिसका प्रयोग स्कैंडिनेवियाई भाषाओं में किया जाता है, जिसका अर्थ है 'उत्तरी भूमि'।*

सन्दर्भ
-------



1. ↑  लीडर (2 फरवरी 2013). "The next supermodel". *The Economist*. आइ॰एस॰एस॰एन॰ 0013-0613. मूल से 22 मार्च 2022 को पुरालेखित. अभिगमन तिथि 22 मार्च 2022.
2. ↑  "Facts about Norway | Nordic cooperation". 5 जनवरी 2022. मूल से 5 जनवरी 2022 को पुरालेखित. अभिगमन तिथि 18 मई 2022.
3. ↑  मंच हागेन्सन, क्लॉस (2013). *Nordic Statistical Yearbook*. नॉर्डिक मंत्रिपरिषद. पृ॰ 8. आई॰ऍस॰बी॰ऍन॰ 978-92-893-2350-5. डीओआइ:10.6027/Nord2013-001. मूल से 17 अप्रैल 2023 को पुरालेखित. अभिगमन तिथि 15 नवंबर 2018.
4. ↑  लेन, केनवर्थी (3 December 2013). *Social Democratic America*. New York City: Oxford University Press. पृ॰ 138. आई॰ऍस॰बी॰ऍन॰ 9780199322527. मूल से 17 April 2023 को पुरालेखित. अभिगमन तिथि 21 October 2020.
5. ↑  सैत्रे, एल्विंड (1 October 2007). "About Nordic co-operation". नॉर्डिक मंत्रिपरिषद और नॉर्डिक परिषद. मूल से 26 मार्च 2014 को पुरालेखित. अभिगमन तिथि 9 जनवरी 2008. नॉर्डिक देशों में डेनमार्क, फ़रो आइलैंड्स, ग्रीनलैंड, फ़िनलैंड, ऑलैंड, आइसलैंड, नॉर्वे और स्वीडन शामिल हैं।
**जावेद अहमद ग़ामिदी** (जन्म: 18 अप्रैल 1951, इंग्लिश: Javed Ahmad Ghamidi)

जावेद अहमद ग़ामिदी
पाकिस्तान से निर्वासित मुस्लिम धर्मशास्त्री, क़ुरआन के विद्वान, **इस्लामी आधुनिकतावादी**, शिक्षाविद। अल-मूरद इंस्टीट्यूट ऑफ इस्लामिक साइंसेज के संस्थापक अध्यक्ष हैं।   

पाकिस्तान की काउंसिल ऑफ़ इस्लामिक आइडियोलॉजी के कुछ वर्षों तक सदस्य रहे।

परिचय
-----

जावेद अहमद ने अपने घर में किसी बुज़ुर्ग बनू गामिद के बारे में अच्छी बातें सुनी और उनसे प्रभावित होकर अपने नाम जावेद अहमद में **ग़ामिदी** भी लिखना शरू किया।
ऊर्दू और इंग्लिश भाषा में लिखते और अपनी बात कहते हैं।
आधुनिक मीडिया में निरन्तर अपने विचार प्रस्तुत कर रहे हैं।  

"मीज़ान" और "बुरहान" पुस्तकें पहचान बन गयीं।
आधुनिक मुसलमान उनके विचारों पर सहमतीऔर असहमती देते हैं।  

पैग़म्बर मुहम्मद की पत्नी हज़रत आयेशा की विवाह के समय की आयु के विषय पर वर्तमान इस्लामी विद्वानों से अलग विचार हैं।  

हिंसक कार्रवाई के परिणामस्वरूप 2010 में पाकिस्तान छोड़ दिया। अमेरिका में बस गये।

पुरस्कार और सम्मान
------------------

पुरस्कार: सितारा-ए-इम्तियाज़  

2009 में, पाकिस्तान के तीसरे सर्वोच्च नागरिक सम्मान, सितार-ए-इम्तियाज़ से सम्मानित किया4 गया   

जावेद अहमद ग़ामिदी को 2019 और 2020 के संस्करणों में द मुस्लिम 500 (द वर्ल्ड्स मोस्ट प्रभावशाली मुस्लिम) में नामित किया गया था

बाहरी कडियां
------------

जावेद अहमद गामिदी की वेबसाइट

सन्दर्भ
-------

1. ↑  "Early life of Javed Ahmad Ghamidi". मूल से 2 मार्च 2020 को पुरालेखित. अभिगमन तिथि 24 जून 2020. Cite journal requires `|journal=` (मदद)
2. ↑  "सुन्नत और हदीस का फ़र्क, क्या हदीसें कुरआन जितनी ही प्रामाणिक हैं ?". मूल से 25 जून 2020 को पुरालेखित. अभिगमन तिथि 24 जून 2020. Cite journal requires `|journal=` (मदद)
3. ↑  "Age Of Aishah (rta) At The Time Of Her Marraige". मूल से 29 नवंबर 2019 को पुरालेखित. अभिगमन तिथि 24 जून 2020. Cite journal requires `|journal=` (मदद)

इन्हें भी देखें
---------------

* फालेरिया बोरोखोफा
* मार्मड्यूक पिकथल
* अब्दुल्ला यूसुफ़ अली
* मुहम्मद कनूत बेरनस्ट्रोम
* मुहम्मद असद
किसी वस्तु का दिगंश (ऐज़िमुथ) दर्शक से मानक दिशा और दर्शक से उस वस्तु की दो रेखाओं के बीच का कोण (ऐंगल) होता है - इस चित्र में मानक दिशा उत्तर (N) है और जिस वस्तु का दिगंश बताया जा रहा है वह एक तारा है
**दिगंश** या **ऐज़िमुथ** (azimuth) किसी गोलीय निर्देशांक प्रणाली (spherical coordinate system) में एक विशेष कोण (ऐंगल) के माप का नाम है।

उदाहरण के लिए, अगर धरती पर खड़े किसी दर्शक के लिए किसी तारे का दिगंश मापना हो तो खगोलीय निर्देशांक पद्धति के अनुसार यह किया जा सकता है। इसमें दर्शक को खगोलीय गोले के उत्तरी ध्रुव से जोड़ने वाली काल्पनिक रेखा मानक दिशा होती है। दर्शक का चारों ओर का क्षितिज एक समतल होता है, जिसमें यह मानक दिशा की रेखा भी विद्यमान होती है। दर्शक को तारे से जोड़ने वाली एक अन्य रेखा को लम्ब (परपेंडिक्युलर) के प्रयोग से इस समतल पर उतारा जाने से दर्शक और समतल पर उस तारे के नीचे वाले बिंदु के बीच एक दूसरी रेखा बनती है। इस रेखा और मानक दिशा की रखा के बीच का कोण ही दिगंश कहलाता है।

नौवहन, खगोलशास्त्र, अभियांत्रिकी और सैन्य क्षेत्र में मिसाइल इत्यादि की उड़ान निर्धारित करने के लिए दिगंश का बहुत प्रयोग होता है। दिगंश एक कोण है इसलिए इसका माप आमतौर पर डिग्री (°) में किया जाता है।

इन्हें भी देखें
---------------

* गोलीय निर्देशांक पद्धति
* खगोलीय ध्रुव
* खगोलीय गोला
* चुम्बकीय दिक्पात

सन्दर्भ
-------

1. ↑  Satellite Communications Network Design and Analysis, Kenneth Y. Jo, pp. 477, Artech House, 2011, ISBN 978-1-60807-195-1, *... The new Cartesian coordinate system may then be converted to a spherical coordinate system. The resulting angles correspond to the azimuth and elevation angles to each terminal as viewed from the satellite ...*
textकेवल प्रतिरोध, धारा स्रोत तथा वोल्टता स्रोत से युक्त किसी भी 'ब्लैक बॉक्स' परिपथ के तुल्य नॉर्टन परिपथ की गणना की जा सकती है जिसमें केवल एक प्रतिरोध एक धारा स्रोत के समान्तर क्रम में जुड़ा होता है।
**नॉर्टन का प्रमेय** (Norton's theorem) परिपथ विश्लेषण से सम्बन्धित एक प्रमेय है, जिसके अनुसार

* किसी रैखिक विद्युत परिपथ में यदि केवल वोल्टता स्रोत, धारा स्रोत और प्रतिरोध हों तो इसके सिरों *A*–*B* के बीच इसे इसके तुल्य वैशिष्ट्य वाले परिपथ के रूप में अभिव्यक्त किया जा सकता है जिसमें केवल एक धारा स्रोत *I*no एक प्रतिरोधक Rno के समान्तर क्रम में जुड़ा होगा।

* इस धारा स्रोत *I*no का मान *A*-*B* सिरों को 'शॉर्ट' करने पर उस शॉर्ट से होकर बहने वाली धारा के बराबर होता है।

* उपरोक्त तुल्य प्रतिरोध *R*no का मान सभी वोल्टता स्रोतों को शॉर्ट करने एवं सभी धारा स्रोतों को ओपेन करने के बाद सिरों *A*-*B* के बीच प्राप्त तुल्य प्रतिरोध के बराबर होगा।

यह प्रमेय प्रत्यावर्ती धारा के लिए भी लागू किया जा सकता है।

नॉर्टन का प्रमेय एवं इसका द्वैत, थेवेनिन का प्रमेय (Thévenin's theorem) परिपथ विश्लेषण में बहुतायत में प्रयुक्त होते हैं।

उदाहरण
------

  

ऊपर के चित्र में, R4 से बहने वाली धारा, *I*total की गणना :

{\displaystyle I\_{\mathrm {total} }={15\mathrm {V} \over 2\,\mathrm {k} \Omega +(1\,\mathrm {k} \Omega \|(1\,\mathrm {k} \Omega +1\,\mathrm {k} \Omega ))}=5,625\mathrm {mA} }
अब A और B के बीच बने 'शॉर्ट' से होकर बहने वाली धारा की गणना कर सकते हैं (*I*total का दो धाराओं में विभाजन के सूत्र से) :

{\displaystyle I={1\,\mathrm {k} \Omega +1\,\mathrm {k} \Omega \over (1\,\mathrm {k} \Omega +1\,\mathrm {k} \Omega +1\,\mathrm {k} \Omega )}\cdot I\_{\mathrm {total} }}
{\displaystyle =2/3\cdot 5.625\mathrm {mA} =3.75\mathrm {mA} }
अब A और B के बीच तुल्य प्रतिरोध की गणना करते हैं (V1 को शॉर्ट करके):

{\displaystyle R=1\,\mathrm {k} \Omega +(2\,\mathrm {k} \Omega \|(1\,\mathrm {k} \Omega +1\,\mathrm {k} \Omega ))=2\,\mathrm {k} \Omega }
इस प्रकार हमे नॉर्टन तुल्य परिपथ के लिए आवशयक दोनों प्राचल (पैरामीटर) मिल गए हैं। सबसे दाहिने वाले चित्र नॉर्टन तुल्य परिपथ है जिसमें 2 kΩ का एक प्रतिरोध 3.75mA के एक धारा स्रोत के समान्तर जुड़ा हुआ है।

उदाहरण-२
--------

नॉर्टन तुल्य परिपथ निकालने का दूसरा उदाहरण

नॉर्टन और थेवनिन परिपथों का परस्पर परिवर्तन
-------------------------------------------

निम्नलिखित सूत्रों का उपयोग करते हुए हम नॉर्टन परिपथ को थेवनिन परिपथ में या थेवनिन परिपथ को नॉर्टन परिपथ में बदल सकते हैं-

* नॉर्टन से थेवनिन :

{\displaystyle V\_{Th}=I\_{N}\times R\_{N}}
{\displaystyle R\_{Th}=R\_{N}}
* थेवनिन से नॉर्टन :

{\displaystyle I\_{N}=V\_{Th}\div R\_{Th}}
{\displaystyle R\_{N}=R\_{Th}}
थेवनिन परिपथ (बाएँ) तथा नॉर्टन परिपथ (दाएँ)

सन्दर्भ
-------

इन्हें भी देखें
---------------

* थेवेनिन का प्रमेय (Thévenin's theorem)
* परिपथ विश्लेषण
**परमवैष्णवी गोस्वामिनी देवी** या **त्रिभुवन महादेवी प्रथम** ( उड़िया : **ପ୍ରଥମ ତ୍ରିଭୁବନ ମହାଦେବୀ** ) प्राचीन उड़ीसा के भौमकारा वंश की पहली महिला शासक थीं, जोकि राजा संतिकारा की मृत्यु के बाद 843 ईस्वी और 845 ईस्वी के बीच तोसली या उत्कल के सिंहासन पर बेठी। उन्होंने अपने शासक पुत्र सुभाकर तृतीय की असामयिक मृत्यु के बाद 850 ईस्वी तक शासन किया। कुछ इतिहासकारों का मानना है कि उन्होंने संभवतः 863 ईस्वी तक शासन किया और अपने पोते शांतिकर द्वितीय के राज्याभिषेक के बाद राजगद्दी छोड़ दी। वह एक बहुत ही शक्तिशाली महिला शासक थी और अरब और फारसी भूगोलवेत्ता इब्न खोरदाद्बेह और अन्वेषक अहमद इब्न रुस्तह ने उनकी उल्लेखनीय शक्ति और प्रतिष्ठा का उल्लेख किया है।  वह उस समय त्रि-कलिंग क्षेत्र के तटीय-मध्य भागों के सामंती राजाओं के विद्रोह के बावजूद अपने शक्तिशाली पिता की मदद से सत्ता में आई। ढेंकनाल घोषणापत्र में वर्णित गुहेश्वरपाट के अभिषेक के समय उन्होंने अपनी तुलना देवी कात्यायनी (शक्ति का एक रूप) से की। उन्हें वैतला देउल  के निर्माण का श्रेय भी दिया जाता है, जो प्राचीन भुवनेश्वर में सबसे पुराने मंदिर संरचनाओं में से एक है जो ओडिशा में मंदिर वास्तुकला की खाकरा शैली में निर्मित कुछ एक में से एक है।

रानी की उत्पत्ति और व्यक्तित्व
------------------------------

Vaitala Deula or Baitala Temple at Bhubaneswar Built by Tribhuvana Mahadevi in a mixed Kalingan and Dravidian architectureVaital Deul or Baitala Temple at Bhubaneswar Built by Tribhuvana Mahadevi in a mixed Kalingan and Dravidian architecture त्रिभुवन महादेवी द्वारा भुवनेश्वर में वैतला देउल या वैतला मंदिर मिश्रित कलिंग और द्रविड़ शैली की वास्तुकला में बनाया गया है।
एक शाशक के रूप में त्रिभुवन महादेवी प्रथम की उत्पत्ति अभी भी इतिहासकारों के बीच विवादित है, क्योंकि कुछ का मानना है कि वह मैसूर के राजा राजमल्ला प्रथम की बेटी थीं, जबकि अन्य इतिहासकारों का मानना है कि वह भौमकारा साम्राज्य के दक्षिणी पड़ोसी पूर्वी गंगा , के एक शुरुआती राजा की बेटी थीं। रानी की ढेंकनाल घोषणापत्र स्वयं इस बात का संकेत देती है कि किस प्रकार कलिंग के पूर्वी गंगा भौमकरा राजा को शिवकर प्रथम ने कैसे पराजित किया था, और फिर सत्ता हासिल करने के बाद उन्होंने उनकी सत्ता को स्वीकार कर लिया, जिससे दो शाही परिवारों के बीच एक वैवाहिक गठबंधन बना जिससे अच्छे विश्वास का रिश्ता स्थापित हो गया।  उनके वंशज शिवकार तृतीय ने अपने शिलालेख में उल्लेख किया है कि त्रिभुवन महादेवी को पहले तीन शक्ति मंत्र शक्ति (दिव्य मंत्र शक्ति), प्रभु शक्ति (आध्यात्मिकता) और पुश्ता शक्ति (उत्साही) के साथ ग्रहण किया गया था।  उन्हें अपने माता-पिता के चरणों में ध्यान करते हुए एक पितृभक्त (अपने माता-पिता को समर्पित एक बच्चा) के रूप में वर्णित किया गया था। उनके ढेंकानाल घोषणापत्र ने उन्हें पूर्ण शाही उपाधियों से जोड़ा और बताया कि एक मनुष्य के रूप में वह दुनिया के सर्वोच्च शासक बनने के लिए सैकड़ों शुभ संकेतों से संपन्न थे। वह एक भक्त वैष्णव थे जिन्होंने हरी की पूजा की और परमवैष्णवी की उपाधि धारण की।

संदर्भ
------

1. ↑  "KINGDOM OF THE BHAUMA-KARAS" (PDF). *www.shodhganga.inflibnet.ac.in*. अभिगमन तिथि 8 March 2018.
2. ↑  "CHRONOLOGY OF THE BHAUMA-KARAS" (PDF). *www.shodhganga.inflibnet.ac.in*. अभिगमन तिथि 13 March 2018.
3. ↑  "ADMINISTRATIVE SYSTEM OF THE BHAUMA-KARAS" (PDF). *www.shodhganga.inflibnet.ac.in*. अभिगमन तिथि 8 March 2018.
4. ↑  "RELIGIOUS LIRE UNDER THE BHAUMA-KARAS" (PDF). *www.shodhganga.inflibnet.ac.in*. अभिगमन तिथि 8 March 2018.
James Russell Lowell oval

  

जेम्स रसेल लोवेल एक अमेरिकी रोमांटिक कवि, आलोचक, संपादक, और राजनयिक थे। उनका जन्म २२ फरवरी १८१९ को हुआ था। वह एक महत्वपूर्ण न्यू इंग्लैंड परिवार में पैदा हुआ थे। लोवेल के दादा एक वकील थे, जो कॉन्टिनेंटल कांग्रेस का अग्रणी सदस्य था। उन्के चाचा, फ्रांसिस कैबोट लोवेल, उस्स समय के अग्रणी उद्योगपतियों में से एक थे, जिन्होंने मेरिमेक नदी के तट पर फैक्ट्री शहर में पारिवारिक नाम दिया था। उनके चचेरे भाई बोस्टन के लोवेल संस्थान के संस्थापक थे। इन लोवेल्स के वंशज, कवियों एमी और रॉबर्ट ने बीसवीं सदी में पाठकों के सामने पारिवारिक नाम रख दिया था। ऐसे परिवार में पैदा होने का मतलब था कि लोवेल को जन्म से सफलता के लिए प्रयास करना था। चार साल की उम्र से पहले वह पढ़ना सीख गए थे, दस साल से पहले फ्रांसीसी का अनुवाद किया, विलियम वेल्स द्वारा संचालित छोटे शास्त्रीय स्कूल में लैटिन और ग्रीक का अध्ययन किया, और पंद्रह वर्ष के समय तक वह हार्वर्ड (१८३४) में प्रवेश प्राप्त कर लिया था। उन्होंने १८४० में हार्वर्ड के लॉ स्कूल में दाखिला लिया और दो साल बाद बार में भर्ती कराया गया। कानून का अध्ययन करते समय, उन्होंने विभिन्न पत्रिकाओं में कविताओं और गद्य लेखों का योगदान दिया।

शादी और परिवार
--------------

१८३९ में, लोवेल कि मारिया व्हाइट से मुलाकात हुई ती, वह हार्वर्ड में एक सहपाठी ,विलियम, की बहन थी, और दोनों ने १८४०मैं सगाई करली। मारिया के पिता अबीया व्हाइट, वॉटरटाउन के एक धनी व्यापारी, ने जोर देकर कहा कि उनकी शादी तब तक स्थगित कर दिया जाएगा जब तक लोवेल कोई लाभकारी रोजगार ना करे। लोवेल कि प्रकाशित निबंधों का एक संग्रह प्रकाशित करने के कुछ ही समय बाद 26 दिसंबर, १८४४को उनका विवाह हो गया था। एक दोस्त ने उन्के रिश्ते को "एक सच्चे विवाह की तस्वीर" के रूप में वर्णित किया। उनके चार बच्चे थे, हालांकि केवल एक (मेबेल, जन्म १८४७) जीवित था। लोवेल, अपनी पत्नी मारिया व्हाइट की मौत (१८५३) के बाद, पुनर्विवाह नहीं करना चाहा था। पर्नतु, १८५७ में, अपने दोस्तों को आश्चर्यचकित करते हुए, वह फ्रांसिस डनलप से जुड़े हुए। १६ सितंबर, १८५७ को उनका विवाह हुआ था।

साहित्यिक प्रगति
----------------

लोवेल की सबसे पुरानी कविताओं को १८४०में "दक्षिणी साहित्यिक मैसेंजर" में पारिश्रमिक के बिना प्रकाशित किया गया था। वह आत्म-समर्थन के प्रति नए प्रयासों से प्रेरित थे और साहित्यिक जर्नल "द पायनियर" की स्थापना में अपने दोस्त रॉबर्ट कार्टर से जुड़ गए थे। पत्रिका ने जनवरी १८४३ में शुरू होने के तीन मासिक संख्याओं के बाद प्रकाशन बंद कर दिया, जिससे लोवेल $ १८००कर्ज में छोड़ दिया गया। पो ने जर्नल के निधन को शोक किया, इसे "शुद्ध स्वाद का कारण - कारण के लिए सबसे गंभीर झटका" कहा। पायनियर की विफलता के बावजूद, लोवेल ने साहित्यिक दुनिया में अपनी रूचि जारी रखी। १८४८ में, लोवेल ने "द बिगलो पेपर्स" प्रकाशित किया, जिसे बाद में ग्रॉलियर क्लब द्वारा वर्ष की सबसे प्रभावशाली पुस्तक के रूप में नामित किया गया। एक सप्ताह के भीतर पहली १५०० प्रतियां बिक गयी।

मृत्यु
------

अपने जीवन के आखिरी कुछ महीनों में, लोवेल ने अपने बाएं पैर में गठिया, कटिस्नायुशूल और पुरानी मतली के साथ संघर्ष किया। १८९१ में डॉक्टरों का मानना ​​था कि लोवेल को उनके गुर्दे, यकृत और फेफड़ों में कैंसर था। उनके आखरी कुछ महीनों में, उन्हे दर्द के लिए अफीम प्रशासित किया गया था और शायद ही कभी पूरी तरह से जागरूक थे। १२अगस्त, १८९१ में एल्मवुड में उनकी मृत्यु हो गई। उनकी मृत्यु के बाद, नॉर्टन ने उन्के निष्पादक का कार्य किया और लोवेल के कार्यों और उनके पत्रों के कई संग्रह प्रकाशित किए।

संदर्भ
------
**न्यू साउथ वेल्स क्रिकेट टीम** (वर्तमान में **एनएसडब्ल्यू ब्लूज़** नामित) सिडनी, न्यू साउथ वेल्स में स्थित ऑस्ट्रेलियाई पुरुषों की पेशेवर प्रथम श्रेणी क्रिकेट टीम है। टीम ऑस्ट्रेलियाई प्रथम श्रेणी क्रिकेट प्रतियोगिता में प्रतिस्पर्धा करती है जिसे शेफील्ड शील्ड और सीमित ओवर मैटाडोर बीबीक्यू वनडे कप के नाम से जाना जाता है। टीम ने अब पहले ट्वेंटी-20, बिग बैश में खेला था, जिसे बाद में 2011-12 के सत्र से बिग बैश लीग द्वारा प्रतिस्थापित किया गया था। न्यू साउथ वेल्स चैंपियंस लीग ट्वेंटी-20 के उद्घाटन विजेता थे।

वे ऑस्ट्रेलिया में अब तक की सबसे सफल घरेलू क्रिकेट टीम हैं, जिन्होंने प्रथम श्रेणी की प्रतियोगिता 46 बार जीती है। इसके अलावा, उन्होंने ऑस्ट्रेलियाई घरेलू सीमित ओवरों के क्रिकेट टूर्नामेंट कप को 11 बार भी जीता है। वे कभी-कभी अंतरराष्ट्रीय पक्षों के दौरे के खिलाफ प्रथम श्रेणी के मैचों में खेलते हैं। न्यू साउथ वेल्स ने हर टेस्ट खेलने वाले राष्ट्र लेकिन बांग्लादेश का प्रतिनिधित्व करने वाली टीमों को निभाया है। अपनी घरेलू सफलताओं के अलावा, राज्य कुछ बेहतरीन ऑस्ट्रेलियाई क्रिकेटरों को खेल के लिए और न्यू साउथ वेल्स चयन पूर्वाग्रह के लिए भी तैयार करने के लिए जाना जाता है।

संदर्भ
------

1. ↑  मैकग्राथ और उनकी अनुपस्थिति सिडनी Archived 2015-09-24 at the Wayback Machine मॉर्निंग हेराल्ड द्वारा सह विशिष्ट। 29 दिसंबर 2011 को पुनःप्राप्त
भाषा का एक उदाहरण। 
**त्रिभाषा सूत्र** (Three-language formula) भारत में भाषा-शिक्षण से सम्बन्धित नीति है जो भारत सरकार द्वारा राज्यों से विचार-विमर्श करके बनायी गयी है। यह सूत्र (नीति) सन् १९६८ में स्वीकार किया गया।

परिचय
-----

भारतीय संविधान की धारा 343, धारा 348 (2) तथा 351 का सारांश यह है कि देवनागरी लिपि में लिखी और मूलत: संस्कृत से अपनी पारिभाषिक शब्दावली को लेने वाली हिन्दी भारतीय संघ की राजभाषा है। इसमें रोमन अंकों का व्यवहार होगा।

राष्ट्रीय भाषाओं में यह मौलिक सिद्धांत मान्य है कि सभी भाषाएं राष्ट्रीय हैं। इसमें उल्लिखित भाषाएं-असमिया, बांग्ला, गुजराती, हिन्दी, कन्नड़, कश्मीरी, मलयालम, मराठी, उड़िया, पंजाबी, संस्कृत, तमिल, तेलुगू, सिंधी, उर्दू, कोंकणी, मणिपुरी, नेपाली, बोडो, संथाली, मैथिली, डोगरी आदि 22 भाषाएं हैं।

त्रिभाषा सूत्र संविधान में नहीं है। सन् 1956 में अखिल भारतीय शिक्षा परिषद् ने इसे मूल रूप में अपनी संस्तुति के रूप में मुख्यमंत्रियों के सम्मेलन में रखा था और मुख्यमंत्रियों ने इसका अनुमोदन भी कर दिया था। 1968 की राष्ट्रीय शिक्षा नीति में इसका समर्थन किया गया था और सन् 1968 में ही पुन: अनुमोदित कर दिया गया था। सन् 1992 में संसद ने इसके कार्यान्वयन की संस्तुति कर दी थी।

यह संस्तुति राज्यों के लिए बाध्यता मूलक नहीं थी क्योंकि शिक्षा राज्यों का विषय है। सन् 2000 में यह देखा गया कि कुछ राज्यों में हिन्दी और अंग्रेजी के अतिरिक्त इच्छानुसार संस्कृत, अरबी, फ्रेंच, तथा पोर्चुगीज भी पढ़ाई जाती हैं। त्रिभाषा सूत्र में 1-शास्त्रीय भाषाएं जैसे संस्कृत, अरबी, फारसी। 2-राष्ट्रीय भाषाएं 3-आधुनिक यूरोपीय भाषाएं हैं। इन तीनों श्रेणियों में किन्हीं तीन भाषाओं को पढ़ाने का प्रस्ताव है। संस्तुति यह भी है कि हिन्दीभाषी राज्यों में दक्षिण की कोई भाषा पढ़ाई जानी चाहिए।

बाहरी कड़ियाँ
-------------

* 
* 
* 
* 
*
**न्यू हेब्रिडीज़** (New Hebrides) दक्षिणी प्रशांत महासागर में स्थित एक देश था जो अब वानूआतू देश के नाम से जाना जाता है। यह मॅलानिशिया भूक्षेत्र का भाग है और यहाँ के स्थानीय निवासी मॅलानिशियाई लोग हैं। सन् १६०६ ईस्वी में, जब स्पेन के खोजयात्री यहाँ आ धमके, यहाँ पर मानवी बसेरा ३००० वर्ष से चला आ रहा था। १८वीं सदी में यहाँ ब्रिटेन और फ़्रांस ने यहाँ अपनी साम्राज्यवादी सत्ता जमा ली और यह विश्व के उन बहुत ही कम क्षेत्रों में थे जहाँ दो यूरोपीय ताक़तों ने संयुक्त रूप से राज किया। १९८० में यहाँ वानूआतू का राष्ट्र स्वतंत्र हो गया।

नामोत्पत्ति
-----------

न्यू हेब्रिडीज़ का नाम स्कॉटलैण्ड के हेब्रिडीज़ द्वीप समूह पर रखा गया था।

इन्हें भी देखें
---------------

* एस्पिरितु सान्तो द्वीप
* वानूआतू
* मॅलानिशिया

सन्दर्भ
-------

1. ↑  Woodward, Keith. "A Political Memoir of the Anglo-French Condominium of the New Hebrides". Australian National University. Retrieved 15 March 2015.
2. ↑  Peck, John G.; Robert J. Gregory (2005). "A Brief Overview of the Old New Hebrides Archived 2016-03-03 at the Wayback Machine" (PDF). Palmerston North, New Zealand: School of Psychology, Massey University. Retrieved 2008-02-05.
**दिलीप बुवा** (1966-1991) मुंबई का एक कुख्यात अपराधी था जो दाउद इब्राहीम के डी कंपनी के लिए काम करता था। मुंबई पुलिस ने इसे १९९१ लोखंडवाला कॉम्प्लेक्स गोलीबारी में इसके अन्य अपराधी साथियों के साथ मार गिराया। शूट आउट एट लोखंडवाला (2007 फ़िल्म) इनके अपराधिक जीवन पर आधारित हैं, जिसमे तुषार कपूर दिलीप बुवा की भूमिका में हैं।

>  माया डोलस बस लापरवाह और अभद्र बोली वाला व्यक्ति था। दिलीप बुवा निर्दयी था। डोलस के विपरीत कुछ भी बुवा के ध्यान को हटा नहीं सकता था जब उसकी उंगलियाँ ट्रिग्गर पर होती थी। वह छोटे राजन का परामर्शदाता था। सामाचार माध्यमों में उसकी गोलीबारी की खबरें डोलस को मज़ा दे रही थी। "यह बात सच्चाई से काफ़ी दूर है। डोलस परिसर के अन्दर से यूँ ही गाली-गलोच दिए जा रहा था जबकि बवा बाहर भिड़ रहा था। मैं माया डोलस के बारे में उसकी ख्याति के सिवा कुछ भी नहीं जानता। बुवा कुछ और ही था। वह दाउद इब्राहीम का बहतरीन निशानेबाज़ था। आज तक वह अपना कोई सानी नहीं रखता।" 
> 
> 
> 
>  – आफ़ताब अहमद ख़ान, *शूट आउट एट लोखंडवाला के समय के प्रभारी आतंगवादविरोधी दस्ते के प्रभारी अधिकारी*
> 
>

सन्दर्भ
-------

1. ↑  When Bachchans and Viveik came together[*मृत कड़ियाँ*] - May 25, 2007, IndiaFM News Bureau
2. ↑  "'450 rounds were fired…like bullets were doing the talking'". Indian Express. 2007-05-20. मूल से 3 जून 2007 को पुरालेखित. अभिगमन तिथि 2007-06-01.
**जूनो**  (अंग्रेज़ी : en:Juno, लातिनी : IVNO *यूनो* ) प्राचीन रोमन धर्म में देवराज बृहस्पति की पत्नी और मंगल, वल्कन, बेलोना तथा जुवेंटस की माँ तथा प्रमुख देवियों में से एक थीं। वे राज्य की संरक्षिका और विशेष सलाहकार थीं। वे देवताओं की रानी और स्त्रियों और विवाहों की देवी थीं। उनके समतुल्य प्राचीन यूनानी धर्म की देवी थीं हीरा (देवी)। जूनो को रोम और रोमन साम्राज्य की संरक्षक देवी के रूप में रेजिना ("क्वीन") कहा जाता था और वह कैपिटलिन त्रय (जूनो कैपिटलिना) का सदस्य थीं, जो रोम में कैपिटलिन पर्वत पर केंद्रित था, इसमें बृहस्पति और ज्ञान की मिनर्वा देवी भी शामिल थीं। 
रोमी जन के मध्य जूनो का अपना जंगी पहलू उनकी पोशाक से झलकता है। इस जंगी पहलू के पारंपरिक चित्रण को ग्रीक देवी एथेना से लिया गया था, जिन्होंने एक बकरी की खाल या एक बकरी की ढाल, जिसे तत्वावधान कहा जाता है, को जन्म दिया। जूनो को भी एक मुकुट पहने दिखाया गया था।

व्युत्पत्ति
-----------

जूनो नाम को एक बार प्रेम (जोव) से भी जोड़कर भी देखा गया, मूल रूप से दियोवोना के डिउनो और डियोव के रूप में। इसे २०वीं शताब्दी के आरंभ में इयूवेन-(लातिन:iuvenis, "युवा") और इयून-(iūnix, "बछिया", और iūnior, "छोटा") के समन्वित रूप से व्युत्पन्न माना गया।

इऊन-लातिन अइवम तथा ग्रीक आयोन से संबंधित है जो आम भारोपीय मूल से लिया गया है तथा जीवन ऊर्जा या "उर्वर काल" की संकल्पना को संदर्भित करता है। युवेनिस वह है जिसके पास जीवन शक्ति की परिपूर्णता है। कुछ शिलालेखों में बृहस्पति को स्वयं इउंटस कहा जाता है, और बृहस्पति के विशेषणों में से एक इओविस्ते है, जो इउएन का एक उत्कृष्ट रूप है-जिसका अर्थ है "सबसे छोटा"। इउवेंटस युवा दो देवताओं में से एक थे जिन्होंने कैपिटोल(टारपिय पहाड़ी पर बना बृहस्पति रोमन मंदिर) छोड़ने से मना कर दिया। जूनो प्रेम और विवाह की रोमन देवी है। जूनो के नाम को कभी-कभी नए तथा ढलते चंद्रमा के नवीनीकरण से भी जोड़ा जाता है। संभवतः इसका अर्थ है-चंद्र देवी के विचारों पर अमल करना।
जूनो का धर्मशास्त्र रोमन धर्म में सबसे जटिल और विवादित मुद्दों में से एक है।

संदर्भ
------



1. ↑  P. K. Buttmann *Mythologus* I Berlin 1828 p. 200 ff.; J. A. Hartung *Die Religion der Römer* II Erlangen 1836 p. 62 ; L. Preller *Rômische Mythologie* I.
2. ↑  Émile Benveniste, "Expression indo-européenne de l' éternité" *Bulletin de la société de linguistique de Paris* **38**, 1937, pp.103-112: the theme \*yuwen- includes the root \*yu- at degree 0 and the suffix -wen-. The original meaning of the root \*yu- is that of vital force as found in Vedic *ắyuh* vital force, *āyúh* genius of the vital force and also in Greek αιών and Latin *aevum*.
3. ↑  Robert E. A. Palmer *Roman Religion and Roman Empire. Five Essays* Philadelphia, 1974, p. 4; Marcel Renard "Le nom de Junon" in *Phoibos* **5** 1950, 1, p. 141-143.
4. ↑  G. Wissowa above p. 135; G. Dumézil *La relig. rom. arch.* Paris 1974; It. tr. Milano 1977 p. 185-186; C. W. Atkins "Latin 'Iouiste' et le vocabulaire religieux indoeuropéen" in *Mélanges Benveniste* Paris, 1975, pp.527-535
5. ↑  Varro *Ling. Lat.* V 67 and 69 ; Cicero, *Nat. Deor.* II 66; Plutarch, *Quaestiones Romanae,* 77.
थाइसेनोप्टेरा गण के कीटथाइसेनोप्टेरा गण के कीट
**थाइसेनोप्टेरा** (Thysanoptera) कीटों का छोटा गण है। ये कीट अंग्रेजी भाषा में थ्रिप्स (thrips) कहलाते हैं। ये स्वभाव से चपल, कोमल शरीरधारी और सूक्ष्म आकार के, अर्थात्‌ प्राय: १/२० से लेकर १/३ इंच तक के, होते हैं। इनकी प्रमुख विशेषता है पंखों के किनारों का झालरदार होना और इसीलिये इस वर्ग का नाम झल्लरीपक्ष भी पड़ा है। इनका मुखांग पौधों के कोमल भागों को छिन्न भिन्न करने और उनके रसको चूसने के अनुकूल बना होता है। मुखांगों में सममिति (symmetry) नहीं होती। चिबुकास्थि (mandible) बहुत ही क्षीण अथवा अनुपस्थित होती है। कुछ जातियों में नर या मादा ही पक्षहीन होते हैं और कुछ जातियों में नर तथा मादा दोनों ही पक्षहीन होते हैं। पक्षयुक्त झल्लरीपक्ष कीटों में चार पक्ष होते हैं, जिनका पार्श्वभाग झालरदार होता है। अंडे पौधों के तंतुओं, अथवा अन्य किसी जाति के कीटों के शरीर में दिए जाते हैं। अंडे देते समय नुकीला अंड निक्षेपक अंग (ovipositor) पौधे या कीट के शरीर में घुसेड दिया जाता है और अंडे दे दिए जाते हैं। झल्लरीपक्ष कीटों में अर्द्ध रूपांतरण होता है। लार्वा (larva) वयस्क बनने के पूर्व शांत प्यूपा (pupa) जैसी अवस्था में रहता है।

थ्रिप्स या झल्लरीपक्ष प्राय: शाकाराही होते है और फूलों के अंदर कोमल पत्तियों के गुच्छों पर, छाल के नीचे अथवा वृक्षफेन (galls) में पाए जाते हैं। ये फूल, फल, शाक, सब्जी तथा खेत की फसलों के शत्रु हैं। झल्लरी पक्षों में कुछ कीट फसलों के प्रसिद्ध पीड़क (pest) हैं, जिनमें मुख्य प्याज का थ्रिप्स, (थ्रिप्स टबेसी Thrips tabeci L.), मिर्चा थ्रिप्स (Scirto thrips dorsalis, H.), धान भ्रिप्य (Thrips ordozoe, W.), अंगूर थ्रिप्स (Rhipiphora thrips cruentatus, H.) और चीनिया बादाम थ्रिप्स (Helio thrips indicus, B.) हैं।

पत्ती पर थ्रिप्स का प्रकोप

थाइसेनोप्टेरा का जीवन चक्र
--------------------------

१. अंडा, 

२. लार्वा की प्रथमावस्था, 

३. पूर्णविकसित लार्वा, 

४. प्यूपा की प्रथमावस्था, 

५. प्यूपा की अंतिम अवस्था, 

६. सिर का पार्श्व भाग, तथा 

७. वयस्क थाइसेनोप्टेरा

बाहरी कड़ियाँ
-------------

* Thrips of the World checklist
* Thrips images from the "Pests and Diseases Image Library (PaDIL)" of Australia
* University of California Pest Management Guidelines for Thrips
* University of California Thrips Identification
* CISR: Center for Invasive Species Research Fact Sheets
	+ Avocado Thrips
	+ Western Flower Thrips
	+ Myoporum Thrips

* Thrips links on the UF / IFAS Featured Creatures Web site
	+ *Frankliniella schultzei*, common blossom thrips (Thripidae)
	+ *Gynaikothrips ficorum*, Cuban laurel thrips (Phlaeothripidae)
	+ *Heliothrips haemorrhoidalis* , greenhouse thrips (Thripidae)
	+ 'Scirtothrips dorsalis *chilli thrips* (Thripidae)
	+ *Selenothrips rubrocinctus*, redbanded thrips (Thripidae)
	+ *Thrips palmi*, melon thrips (Thripidae)
	+ *Thrips simplex*, gladiolus thrips (Thripidae)
**दिल्ली-मुंबई एक्सप्रेसवे** 1,350 कि.मी. लंबा, 8 पथ चौड़ा प्रवेश-संचालित निर्माणाधीन एक्सप्रेसवे है जो भारत की राष्ट्रीय राजधानी नई दिल्ली को वित्तीय राजधानी मुंबई से जोड़ता है। इसकी आधारशिला ८ मार्च २०१९ को केंद्रीय मंत्री नितिन गडकरी ने सुषमा स्वराज और अरुण जेटली की मौजूदगी में रखी थी।  भूमि अधिग्रहण लागत सहित कुल परियोजना मूल्य लगभग ₹1,00,000 करोड़ (~US$13.1 बिलियन) है। भारतीय राष्ट्रीय राजमार्ग प्राधिकरण द्वारा इस एक्सप्रेसवे पर जेवर में नोएडा अंतरराष्ट्रीय हवाईअड्डे से फरीदाबाद, सेक्टर-65 तक 31 कि.मी. तक का छोटा रास्ता भी बनाया जाएगा। दिल्ली-मुंबई एक्सप्रेसवे सोहना एलिवेटेड कॉरिडोर, दिल्ली को दौसा, कोटा, रतलाम, वडोदरा और सूरत के रास्ते महाराष्ट्र के जवाहरलाल नेहरू बंदरगाह से जोड़ेगा। यह मार्ग केंद्र शासित प्रदेश दिल्ली (12 किमी) और हरियाणा (129 कि.मी.), राजस्थान (373 कि.मी.), मध्य प्रदेश (244 कि.मी.), गुजरात (426 कि.मी.) और महाराष्ट्र (171 कि.मी.) से होकर गुजरता है। एक्सप्रेसवे की मुख्य लंबाई सिर्फ सोहना से विरार तक 1,198 किमी. है। इसके अतिरिक्त इससे होकर दो छोटे रास्ते निकलते हैं: डीएनडी-फरीदाबाद-केएमपी (59 कि.मी.) और विरार-जेएनपीटी (92 कि.मी.), जिससे इसकी लंबाई 1,350 कि.मी. तक बढ़ जाती है।
आरंभ में पिछड़े क्षेत्रों में ग्रीनफ़ील्ड-संरेखण मार्ग के साथ एक्सप्रेसवे 8-लेन चौड़ा होगा, जो वर्तमान 24 घंटे की यात्रा के समय को घटाकर 12 घंटे कर देगा। एक अतिरिक्त चार लेन की भूमि भविष्य में सड़क-विस्तार के लिए सड़क के बीच में दोनों तरफ़ भोक्ताओं, वृक्षारोपण और सार्वजनिक परिवहन के लिए आरक्षित की जाएगी।

संदर्भ
------

1. ↑  "द इंपोर्टंस ऑफ़ दिल्ली-मुंबई एक्सप्रेसवे & हाओ इट विल रिड्यूस ट्रैवल टाइम टू जस्ट 12 आवर्स". *दैनिक जागरण*. 16 September 2021.
2. ↑  "यूनियन मिनिस्टर्स लेय फ़ाउंडेशन स्टोंस फ़ॉर रेट 1 लाख करोड़ दिल्ली-मुंबई, द्वारका एक्सप्रेसवे". *द इकोनॉमिक टाइम्स*. 8 मार्च 2019.
*यह लेख थाईलैंड में बौद्ध धर्म के बारे में है, बौद्ध धर्म की व्यापक परिभाषा के लिए विश्व में बौद्ध धर्म देखें।*

  

Wat Phra Kaew in Bangkok.
Wat Rong Khun in Chiang Rai.
Wat Phra Dhammakaya in Pathum Thani Province.
Wat Traimit contains Golden Buddha - the world's largest solid gold statue.
**थाईलैंड में बौद्ध धर्म** थेरवाद बौद्ध सम्प्रदाय है, जो थाईलैंड की जनसंख्या में बड़े पैमाने पर ९५% है। थेरवाद बौद्ध धर्म थाईलैंड का राष्ट्रीय धर्म है। थाईलैंड में बौद्ध धर्म भी बड़े **थाई चीनी** आबादी से **लोक धर्म** के रूप में अच्छी तरह से चीनी धर्मों के साथ एकीकृत हो गया है। थाईलैंड में बौद्ध विहारों, लंबे सुनहरे स्तूपों की विशेषता है, और थाईलैंड की बौद्ध वास्तुकला अन्य दक्षिण पूर्व एशियाई देशों, विशेष रूप से कंबोडिया और लाओस, थाईलैंड, जिसके साथ शेयर सांस्कृतिक और ऐतिहासिक विरासत में उस के समान है।

इन्हें भी देखें
---------------

* विश्व में बौद्ध धर्म
* चीन में बौद्ध धर्म
* भारत मे बौद्ध धर्म
* म्यान्मार में बौद्ध धर्म
* श्रीलंका में बौद्ध धर्म
* तिब्बती बौद्ध धर्म
* भूटान में बौद्ध धर्म
* लाओस में बौद्ध धर्म
* कम्बोडिया में बौद्ध धर्म
* मंगोलिया में बौद्ध धर्म
* जापान में बौद्ध धर्म
* वियतनाम में बौद्ध धर्म
* सिंगापुर में बौद्ध धर्म
* ताइवान में बौद्ध धर्म
* उत्तर कोरिया में बौद्ध धर्म
* दक्षिण में बौद्ध धर्म
* रूस में बौद्ध धर्म

सन्दर्भ
-------

1. ↑   थाईलैंड में ९५% बौद्ध जनसंख्या

बाहरी कड़ियाँ
-------------
थाईलैंड में, धर्म की स्वतंत्रता वैधानिक साधनों के माध्यम से संरक्षित है। कानून धर्म की स्वतंत्रता प्रदान करता है, और सरकार आमतौर पर व्यवहार में इस अधिकार का सम्मान करती है; हालाँकि, यह नए धार्मिक समूहों को पंजीकृत नहीं करता है जिन्हें सिद्धांत या अन्य आधारों पर मौजूदा धार्मिक शासी निकायों में से एक में स्वीकार नहीं किया गया है। व्यवहार में, अपंजीकृत धार्मिक संगठनों ने स्वतंत्र रूप से काम किया है, और किसी भी नए धार्मिक समूहों को मान्यता नहीं देने के सरकार के अभ्यास ने अपंजीकृत धार्मिक समूहों की गतिविधियों को प्रतिबंधित नहीं किया है। सरकार आधिकारिक रूप से देश में काम करने वाले विदेशी मिशनरियों की संख्या को सीमित कर सकती है, हालांकि अपंजीकृत मिशनरियां बड़ी संख्या में मौजूद हैं और उन्हें स्वतंत्र रूप से रहने और काम करने की अनुमति दी गई है। धार्मिक विश्वास या व्यवहार के आधार पर सामाजिक दुर्व्यवहार या भेदभाव की कोई रिपोर्ट नहीं की गई है; हालाँकि, सुदूर दक्षिणी सीमावर्ती प्रांतों में, अलगाववादी हिंसा जारी है, जिसके परिणामस्वरूप बौद्ध और मुस्लिम समुदायों के बीच तनावपूर्ण संबंध बढ़ रहे हैं।

धार्मिक जनसांख्यिकी
-------------------

पांच दक्षिणी सबसे दक्षिणी प्रांतों में इस्लाम धर्म प्रमुख है, जो मलेशिया की सीमा है । मुसलमानों में से अधिकांश जातीय मलय हैं, लेकिन मुस्लिम आबादी विविध जातीय और राष्ट्रीय मूल के समूहों को शामिल करती है, जिसमें दक्षिण एशिया, चीन, कंबोडिया और इंडोनेशिया के प्रवासियों के वंशज शामिल हैं। राड ने बताया कि 64 प्रांतों में 3,567 पंजीकृत मस्जिदें हैं, जिनमें से 2,289 5 सबसे दक्षिणी प्रांतों में स्थित हैं। राड के अनुसार, इनमें से 99 प्रतिशत मस्जिदें इस्लाम की सुन्नी शाखा से जुड़ी हैं। शिया मस्जिदें शेष 1 प्रतिशत बनाती हैं।
धार्मिक समूह स्वतंत्र रूप से अभियोग चलाते हैं। बौद्ध मिशनरियों (धम्मुटा) के रूप में काम करने वाले भिक्षु द्वितीय विश्व युद्ध की समाप्ति के बाद से सक्रिय हैं, खासकर देश की जनजातीय आबादी के बीच सीमावर्ती क्षेत्रों में। राष्ट्रीय बौद्ध ब्यूरो के अनुसार, दिसंबर 2006 तक देश में 6,458 धम्मुटा काम कर रहे हैं। इसके अलावा, सरकार ने धार्मिक जानकारी का प्रसार करने के लिए अपने मंदिरों द्वारा भेजे गए 1,414 बौद्ध भिक्षुओं की अंतरराष्ट्रीय यात्रा को प्रायोजित किया। मुस्लिम संगठनों ने देश और विदेश में मिशनरी के रूप में काम करने वाले नागरिकों की कम संख्या होने की सूचना दी। ईसाई संगठनों ने देश में काम कर रहे विदेशी और थाई दोनों मिशनरियों की संख्या अधिक बताई।

सन्दर्भ
=======

* United States Bureau of Democracy, Human Rights and Labor. Thailand: International Religious Freedom Report 2007. *This article incorporates text from this source, which is in the public domain.*
**देवकीनंदन शुक्ल** हिन्दी साहित्यकार थे।

देवकीनन्दन शुक्ल का जन्म कन्नौज नगर से लगभग एक मील दूर मकरंदनगर नामक गाँव में हुआ था। इनका रचनाकाल संवत् १८४० से १८६० तक माना जाता है। ऐसा प्रतीत होता है कि संवत् १८४१ में 'शृंगारचरित' की रचना करने तक इन्होंने किसी का आश्रय नहीं ग्रहण किया और स्वतंत्र रूप से काव्यरचना किया करते थे। तत्पश्चात् ये कुंवर सरफराज गिरि नामक संपन्न महंत के आश्रय में रहने लगे जहाँ संवत् १८४३ वि. में 'सरफराज चंद्रिका' नामक अलंकारग्रंथ की रचना की। इसके पश्चात् देवकीनंदन हरदोई जिले में स्थित रुद्दामऊ नामक स्थान के रईस महाराज अवधूतसिंह जी के आश्रय में चले गए जहाँ इन्होंने 'अवधूतप्रकाश' नामक ग्रंथ की रचना की। शिवसिंह सरोज में इनके केवल नखशिख ग्रंथ का उल्लेख है, परंतु मिश्रबंधुओं ने 'शृंगारचरित्र' और 'अवधूतभूषण' नामक दो और ग्रंथों का उल्लेख किया है। अवधूतभूषाण वस्तुत: शृंगारचरित् का ही परिवर्धित रूप है। शृंगारचरित यद्यपि इनका आरंभिक ग्रथ है, तथापि उससे देवकीनंदन जी का पांडित्य प्रकट होता है। इसकी रचना मुख्यत: दोहों में है जिसमें नायिकाभेद और अलंकारों का विशद वर्णन है। इस ग्रंथ में इन्होंने कूटार्थक प्रयोग भी किए हैं, जिससे साहित्य में इनकी गहरी पैठ व्यक्त होती है।

सन्दर्भ
-------
विश्व के सभी धर्मों की जन्मभुमि नदी टाइग्रीस व गंगा के मध्य का क्षेत्र ही है। कुल दो किस्म के धर्म पैदा हुये। पहला अब्राहमिक एव दूसरा हिन्दू। अब्राहमिक धर्म के अन्तर्गत मूलतः तीन धर्म आते हैं यहूदी, इसाई एवं मुस्लिम। तीनों के धार्मिक सिद्धन्तों में लम्बे समय तक एक भाई चारे की सी स्थिति रही थी। हंलांकि Crusade व जिहाद तबसे चल रहें जबसे इस्लाम की स्थापना हुयी है। तीनों धर्म के अनुयायीयों ने तलवार की धार पर विस्तारवाद का अनवरत प्रयास किया है। हिंसा का प्रादुर्भाव भी भौगोलिक परीस्थितियों की देन रही है। मरुस्थल कभी बेहद ठण्डे और कभी कभी बेहद गर्म। Extreme मौसम स्वभाव में हिंसात्मकों भावना का जन्म एक स्वाभाविक प्रक्रिया है। 
विश्व में इन सबसे भिन्न एक और भी मुख्य धर्म है वह है हिन्दू धर्म। इस धर्म की जन्मभूमि भारत वर्ष रही है।

पहले तीनों धर्मों में एक जो मुख्य साम्यता है, वह है एकेश्वरवाद की। वहीं हिन्दू धर्म विविधताओं में विश्वास रखने वाला धर्म है। हिन्दू धर्म के अन्तर्गत तो तत् त्वम असि को उद्घोष के साथ ही हर व्यक्ति इश्वर या इश्वर की प्रतिमुर्ति है। यह एक से अनेक होने की प्रक्रिया है।

हमें इन धर्मों की तुलना करने हेतू इनकी पृष्ठभुमि खंगालने की आवश्यकता। अब्राहमिक परिवार के तीनों धर्म मरुस्थल में पैदा हुये हुये धर्म है और हिन्दू धर्म मूलतः नदी के किनारे पैदा होने वाला धर्म है।

मरुस्थल में विविधता नहीं होती है। एकमात्र चारों तरफ फैली हुआ बालुमय धरती ही दृष्टिगोचर होती है। ऐसे में एक ही असीम शक्ति का अनुभव एक सहज मनोभाव है। मनुष्य को इश्वर की चेतना साधारणतय प्रकृति के माध्यम से ही होती है। जब प्रकृति में कोई विविधता नहीं दिखायी देगी तब वहां से संस्कार और संस्कारों से निकला हुआ धर्म भी विविधता विहीन ही होगा। तीनों अब्राहमिक धर्मों का उद्भव स्थल रेगिस्तान ही हुआ। तो मरुस्थल की भांति MONOTONY या एकरसता है व मरुस्थल की तरह ही अपरिवर्तनशील भी है। 

तीनों धर्मों में ढेर सारी समानतयें हैं। यथा एक इश्वर। एक सर्वशक्तिमान इश्वर जो संसार के जीवों को संचालित कता है और उनके पाप करने पर उन्हें सजा देता है। यानि इश्वर का शासन भय की सत्ता पर टिका हुआ है। आश्चर्यजनकरुप इन तीनों धर्मों से जुड़ी भाषाओं में किसी भी भाषा "पुण्य" के लिये कोई शब्द नहीं है। सिर्फ पाप के लिये शब्द (sin) है। अर्थात् समग्र रूप से भय के द्वारा इश्वर की स्थपना का प्रयास है। इश्वर किसी उंचें स्थान पर बैठ सबके पापों की गिनती कर कयामत का इन्तजार करता है। 
हिन्दू धर्म में नदी के प्रवाह की भांति एक प्रतिक्षण परिवर्तनशील नूतनता है। इसी कारण से इन्द्रधनुषी विविधता भी है। 

अब्राहमिक धर्मों में एक Prophet है जिसके माध्यम से इश्वर लोगों को TEN COMMANDMENTS की नांई आदेश देता है। एवं उनकी अवहेलना करने पर सजा देने का प्रावधान है। यह इश्वरत्व के अवरोहण की प्रक्रिया है। उपर से नीचे आने की प्रक्रिया है।

हिन्दू में अहम् ब्रह्मास्मि का उद्घोष है। यानि आरोहण की प्रक्रिया है। मनुष्य के अपने सत्कर्मों से ब्रह्मत्व को प्राप्त करने की प्रक्रिया है। यहां भय नही उत्साह का उपादान है।
सृजन
----

दयाल सिंह कॉलेज ट्रस्ट सोसाइटी का सृजन जून **१८९५** में **सरदार दयाल सिंह मजीठिया** की वसीयत के द्वारा हुआ।  सरदार दयाल सिंह मजीठिया जी की वसीहत के खंड ७ के अनुसार दयाल सिंह कॉलेज ट्रस्ट सोसाइटी ने लाहौर में महाविद्यालय की स्थापना की. तत्पश्चात करनाल एवं दिल्ली में भी महाविद्यालय स्थापित किये गए। लाहौर में एक संस्थान से आरम्भ हो कर यह अब एक बहुअयामी एवं बहुसंस्थानिक श्रंखला बन चुकी है।

उद्देश्य
--------

* सामान्यतः बालवाड़ी से उच्च शिक्षा तक के शैक्षिक संस्थान स्थापित करना
* एक ऐसा दृष्टिकोण पैदा करना जो की पूर्व और पश्चिम के ज्ञान का एक मिश्रण हो
* स्वयं-सहायता, त्याग और सेवा की भावना वाले नागरिकों को तैयार करने के लिए मूल्य आधारित शिक्षा प्रदान करना
* धर्मनिरपेक्ष और लोकतांत्रिक आदर्शों पर जोर देकर सह अस्तित्व की भावना को आत्मसात करना

न्यासियों की प्रथम समिति
------------------------

न्यासियों की प्रथम समिति का गठन स्वयं सरदार दयाल सिंह मजीठिया द्वारा ही किया गया था. उन्होंने अपने वसीयतनामे के अनुच्छेद ९ में निम्नलिखित नाम दिए थे:

1.     **बाबु जोगेंद्र चन्द्र बोस**, एम. ए. बी. एल. वकील, मुख्या न्यायालय, लाहौर

2.     **बाबु ससी भूषण मुख़र्जी**, एम. ए. बी. एल. प्रोफेसर, सरकारी महाविद्यालय, लाहौर 

3.     **दीवान नरिंद्र नाथ**, एम. ए. जिला मजिस्ट्रेट, मोंटगोमरी

4.     **श्री. चार्ल्स गोलक नाथ**, बी. ए. एल. एल. बी. बैरिस्टर-एट-ला, लाहौर  

5.     **श्री. हरकिशन लाल**, बी. ए. बैरिस्टर-एट-ला, लाहौर  

6.     **लाला रूचि राम**, एम. ए. सहायक प्रोफेसर, सरकारी महाविद्यालय, लाहौर

7.     **श्री. गोलक नाथ चटर्जी**, बी. ए. सहायक प्रोफेसर, सरकारी महाविद्यालय, लाहौर

8.     **लाला सुन्दर दास सूरी**, एम. ए. सहायक अधीक्षक, प्रशिक्षण महाविद्यालय, लाहौर

9.     **बाबु अबिनास चन्द्र मजुमदार**, उत्तर-पश्चिमी रेलवे कार्यालय, लाहौर 

ये सभी न्यासी बड़ी जिम्मेदारी और भक्ति के साथ महान अखंडता और उच्च क्षमता के दिग्गज थे। वे महान सरदार दयाल सिंह मजीठिया के मित्र और शुभचिंतक थे, जिन पर वे भरोसा कर सकते थे। उन्होंने अपने कर्तव्य पर नि: स्वार्थ और कुशलता से काम किया। ये उनकी मेहनत और ईमानदारी ही थी के महाविद्यालय इस तरह की प्रगति कर सका और लाहौर (पंजाब) के सबसे महान शैक्षिक संस्थानों में से एक बन गया। दिवंगत न्यासियों की जगह ट्रस्ट सोसाइटी में शामिल कई अन्य न्यासियों में दीवान आनंद कुमार, डॉ. शांति स्वरूप भटनागर, डॉ. गोपी चंद भार्गव, डॉ. अमीर चंद, लाला ब्रिश भान और श्री बी.के. नेहरू प्रमुख हैं।

न्यासियों की वर्तमान समिति
--------------------------

1.     **दीवान गजेन्द्र कुमार**, एम. ए. बी. एस. सी. (इंज.) (लंदन) डी. एल. सी. (होन्स.)

2.    **श्री. आर. सी. शर्मा**, आई. पी. एस. (सेवामुक्त), भूतपूर्व निदेशक, सी. बी. आई.

3.    **श्री.  सी. के. साव्हने**, आई. पी. एस. (सेवामुक्त), भूतपूर्व डी. जी. पी. पंजाब

4.    **श्री. अशोक भान**, न्यायाधीश (सेवामुक्त), सर्वोच्च न्यायलय, भारत

5.    **श्री. डी. के. रैना**, भूतपूर्व कॉर्पोरेट प्रबंधक, बी. ओ. सी. (भारत) लि. नयी दिल्ली

6.    **श्री. अरविन्द कॉल**, आई. ए. एस. (सेवामुक्त), भूतपूर्व अध्यक्ष, हिमाचल प्रदेश लोक सेवा आयोग

7.    **श्री. एस. के. मिश्रा.** न्यायाधीश (सेवामुक्त), उच्च न्यायलय, दिल्ली

8.    **श्री. सतीश सोनी**, वाइस एडमिरल (सेवामुक्त), पी. वी. एस. एम, ए. वी. एस. एम. एन, एम. ए. डी. सी. भारतीय नौसेना

9.    **श्री. पी. सी. शर्मा**, आई. पी. एस. (सेवामुक्त), भूतपूर्व निदेशक, सी. बी. आई.

बाहरी कड़ियाँ
-------------

दयाल सिंह कॉलेज, करनाल

1. ↑  dsckarnal.org
जॉन बार्थविक गिलक्राइस्ट
**जॉन बार्थविक गिलक्राइस्ट** (John Borthwick Gilchrist; जून 1759 – 1841) अथवा **जे॰ बी॰ गिलक्रिस्ट**, ईस्ट इंडिया कम्पनी के कर्मचारी एवं भारतविद थे। कलकत्ता के फोर्ट विलियम्स कॉलेज में इन्होने हिंदुस्तानी भाषा की पुस्तकें तैयार कराने का कार्य किया।

योगदान
------

### कृतियाँ

1. इंग्लिश-हिन्दुस्तानी डिक्शनरी, कलकत्ता (1787)
2. हिन्दुस्तानी ग्रामर (1796)

### महत्त्व

गिलक्राइस्ट का महत्व इस दृष्टि से बहुत अधिक है कि शिक्षा माध्यम के रूप में इन्होंने हिन्दी का महत्व पहचाना। माक्विस बेलेज़ली ने अपने गर्वनर जनरल के कार्यकाल (1798-1805) में अंग्रेज प्रशासकों तथा कर्मचारियों को प्रशिक्षित करने तथा उन्हें भारतीय भाषाओं से परिचित कराने के लिए कलकत्ता में 4 मई सन् 1800 ई0 को फोर्ट विलियम कॉलेज की स्थापना की। सन् 1800 में कालेज के हिन्दुस्तानी विभाग के अध्यक्ष के रूप में गिलक्राइस्ट को नियुक्त किया गया। आप ईस्ट इंडिया कम्पनी में सहायक सर्जन नियुक्त होकर आए थे। उत्तरी भारत के कई स्थानों में रहकर इन्होंने भारतीय भाषाओं का ज्ञान प्राप्त किया। सन् 1800 ई0 में ही गिलक्राइस्ट के सहायक के रूप में लल्लू लाल की नियुक्ति सर्टिफिकेट मुंशी के पद पर हुई। गिलक्राइस्ट ने हिन्दी में पाठ्य पुस्तकें तैयार कराने की दिशा में प्रयास किया। गिलक्राइस्ट ने भारत में बहुप्रयुक्त भाषा रूप को ‘खड़ी बोली' की संज्ञा से अभिहित किया। ‘खड़ी बोली' को अपने भारत की खालिस या खरी बोली माना है। गिलक्राइस्ट ने इसको ‘प्योर स्टर्लिंग' माना तथा अपने कोश में Sterling का अर्थ किया है - Standard, Genuine. इसी भाषा रूप में गिलक्राइस्ट ने लल्लूलाल को लिखने का निर्देश प्रदान किया। लल्लूलाल ने अपने ग्रन्थ ‘प्रेमसागर' की भूमिका में लिखा है:-

‘‘ श्रीयुत गुनगाहक गुनियन-सुखदायक जान गिलकिरिस्त महाशय की आज्ञा से सम्वत् 1860 (अर्थात् सन् 1803 ई0) में श्री लल्लू जी लाल कवि ब्राह्मन गुजराती सहस्र अवदीच आगरे वाले ने जिसका सार ले, यामिनी भाषा छोड़, दिल्ली आगरे की खड़ी बोली में कह, नाम ‘प्रेमसागर' धरा*।*

सन्दर्भ
-------
***द ३ मिस्टेक्स ऑफ माई लाइफ*** (अंग्रेज़ी: The 3 Mistakes of My Life) चेतन भगत द्वारा लिखी गई तीसरी पुस्तक है। इसे मई २००८ में प्रकाशित किया गया था और इसकी ४३०,००० प्रतियाँ छापी गई थी। पुस्तक में तिन मित्रों की कहानी बताई गई है जों अहमदाबाद में रहते है।

यह चेतन भगत द्वारा लिखी गई तीसरी सबसे अधिक बिकने वाली किताब है।

संक्षेप
-------

किताब पूर्णतया काल्पनिक घटनाओं पर २०००-२००५ में आधारित है जब अहमदाबाद में रहने वाला एक नौजवान गोविन्द बिज़नस के सपने देखने लगता है। अपने मित्र ईशान और ओमी की इच्छाओं के अनुरूप वे क्रिकेट की दूकान खोलते है परन्तु तीनों का मकसद अलग अलग होता है। गोविन्द का लक्ष्य पैसे कमाना है, ईशान का सपना अली को सुधारना है जों एक प्रतिभावान बल्लेबाज़ है और ओमी बस अपने दोस्तों के साथ रहना चाहता है। गोविन्द पुस्तक का मुख्य किरदार व कहानी बताने वाला पात्र है और कहानी उसकी तिन गलतियों के इर्द-गिर्द घुमती है।

मुख्य किरदार
------------

गोविन्द
गोविन्द पटेल एक आम लड़का है। उसकी बहुत कम इच्छाएँ है पर वह अपनी ख्फ्वैशों पर दृढ़ है। उसका मुख्य लक्ष्य एक बिज़नसमैन बनना है क्योंकि उसे लगता है की गुजराती होने के कारण बिज़नस उसके खून में है। उसके कसीबी दोस्त ओमी और ईश (ईशान) है। गोविन्द के पिता उसे छोड कर जा चुके है और उसकी माँ घर में बनी वस्तुओं का धंदा संभालती है। माँ को पैसों में मदद करने के लिए वह गणित की ट्यूशन लेता है। अपना खुद का धंदा (क्रिकेट की दुकान) खोलने के बाद भी वह ट्यूशन लेना जारी रखता है। वह कहानी बयान करने वाला है जों "तिन गलतियाँ" करता है। कहानी के दौरान वह ईशान छोटी की बहन विद्या से प्यार करने लगता है जिसे वह गणित सिखा रहा होता है। गोविन्द बिज़नस के पैसों के मामले संभालता है।
ईशान
ईशान एक क्रिकेट का बहुत बड़ा दीवाना है और दिल से देशभक्त भी। वह अपने मोहल्ले और स्कुल में सवर्श्रेष्ठ खिलाडी है। वह अपने बिज़नस का नाम "टीम इण्डिया क्रिकेट शॉप" सुझाता है। वह गोविन्द के बिज़नस को रोजाना क्रिकेट कोचिंग शिविर आयोजित करके सहकार्य करता है। उसकी छोटी बहन विद्या के लिए वह काफ़ी सुरक्षात्मक रवैया अपनाता है। जब उसे अली मिलता है तो उसे पता चलता है की अली बेहद प्रतिभावान बल्लेबाज़ है और वह उसे सही प्रशिक्षण देने के लिए किसी भी हद्द तक जाने को तैयार हो जाता है ईशान दूकान की रोज़मर्रा की चीज़ें संभालता है।
ओमी
वह एक मंदिर के पुजारी का लड़का है। उसके परिवार को लोगों में काफ़ी सम्मान प्राप्त है। ओमी के मामा के चलते उन्हें अपनी दुकान के लिए जल्द ही जगह मिल जाती है। वह काफ़ी मंद किस्म का लड़का है जिसके कोई बड़े सपने नहीं है पर वह अपने शारीर को बढ़िया रखने के प्रति सजग है। उसे बड़े होकर अपने पिता की तरह पुजारी नहीं बनना। वह एक धार्मिक लड़का है और अमीषा अपने मामा (बिट्टू मामा) के साथ धार्मिक गतिविधियों में हिस्सा लेता है। परन्तु वह धर्म के प्रति अपने विचारों के बारे में उलझा हुआ है जो

बाहरी कड़ियाँ
-------------

https://www.chetanbhagat.in/
**थॉमस बैबिङ्टन मकौले** (अंग्रेज़ी: Thomas Babington Macaulay)(२५ अक्टूबर १८०० - २८ दिसम्बर १८५९) वह एक ब्रिटिश इतिहासकार और विग राजनेता थे,जिन्होंने 1839 और 1841 के बीच युद्ध में सचिव के रूप में और 1846 और 1848 के बीच पेमास्टर-जनरल के रूप में कार्य किया।

मकौले का द हिस्ट्री अव इंग्लैंड, जिसने पश्चिमी यूरोपीय संस्कृति की श्रेष्ठता और इसके सामाजिक-राजनैतिक प्रगति की अनिवार्यता के अपने तर्क को व्यक्त किया, विग इतिहास का एक प्रमुख उदाहरण है जिसे अपनी गद्य शैली के लिए सराहा जाता है।

जीवनी
-----

जन्म, २५ अक्टूबर १८०० रोथले टैंपिल (लैस्टरशिर) में हुआ। पिता, जकारी मैकॉले, व्यापारी था। इसकी शिक्षा केंब्रिज के पास एक निजी विद्यालय में, फिर एक सुयोग्य पादरी के घर, तदनंतर ट्रिनिटी कालेज कैंब्रिज में हुई। १८२६ में वकालत शुरू की। इसी समय अपने विद्वत्ता और विचारपूर्ण लेखों द्वारा लंदन के शिष्ट तथा विज्ञ मंडल में पैठ पा गया।

१८३० में लॉर्ड लेंसडाउन के सौजन्य से पार्लियामेंट में स्थान मिला। १८३२ के रिफॉर्म बिल के अवसर पर की हुई इसकी प्रभावशाली वक्ताओं ने तत्कालीन राजनीतिज्ञों की अग्रिम पंक्ति कें इसे स्थान दिया। १८३३ से १८५६ तक कुछ समय छोड़कर, इसने लीड्स तथा एडिनगबर्ग का पार्लिमेंट में क्रमश: प्रतिनिधित्व किया। १८५७ में यह हाउस ऑव लॉर्ड्स का सदस्य बनाया गया। पार्लिमेंट में कुछ समय तक इसने ईस्ट इंडिया कंपनी संबंधी बोर्ड ऑव कंट्रोल के सचिव, तब पेमास्टर जनरल और तदनंतर सैक्रेटरी ऑव दी फोर्सेज के पद पर काम किया।

१८३४ से १८३८ तक मैकॉले भारत की सुप्रीम काउंसिल में लॉ मेंबर तथा लॉ कमिशन का प्रधान रहा। प्रसिद्ध दंडविधान ग्रंथ "दी इंडियन पीनल कोड" की पांडुलिपि इसी ने तैयार की थी। अंग्रेजी को भारत की सरकारी भाषा तथा शिक्षा का माध्यम और यूरोपीय साहित्य, दर्शन तथा विज्ञान को भारतीय शिक्षा का लक्ष्य बनाने में इसका बड़ा हाथ था।

साहित्य के क्षेत्र में भी मैकॉले ने महत्वपूर्ण काम किया। इसने अनेक ऐतिहासिक और राजनीतिक निबंध तथा कविताएँ लिखी हैं। इसके क्लाइव, हेÏस्टग्स, मिरावो, मैकिआवली के लेख तथा "लेज ऑव एंशेंट रोम" तथा "आरमैडा" की कविताएँ अब तक बड़े चाव से पढ़ी जाती हैं। इसकी प्रमुख कृति "हिस्ट्री ऑव इंग्लैंड" है, जो इसने बड़े परिश्रम और खोज के साथ लिखी थी और जो अधूरी होते हुए भी एक अनुपम ग्रंथ है।

मैकॉले बड़ा विद्वान्, मेघावी और वाक्चतुर था। इसके विचार उदार, बुद्धि प्रखर, स्मरणशक्ति विलक्षण और चरित्र उज्वल था। २८ दिसम्बर १८५९ को इसका देहांत हो गया।

कृतियाँ
-------

* + *Lays of Ancient Rome*
	+ *The History of England from the Accession of James II*, 5 vols. (1848) , , ,
	+ *Critical and Historical Essays*, 2 vols. edited by Alexander James Grieve. ,
	+ *The Miscellaneous Writings and Speeches of Lord Macaulay*, 4 vols. , ,
	+ *Machiavelli**Machiavelli*
	+ *The Letters of Thomas Babington Macaulay*, 6 vols. edited by Thomas Pinney.
* Macaulay index entry at Poets' Corner
	+ Lays of Ancient Rome (Complete) at Poets' Corner with an introduction by Bob Blair

बाहरी कड़ियाँ
-------------

* .......और काम कर गयी मैकाले की धमकी
* Thomas Macaulay, "Lord Clive," *Edinburgh Review*, January 1840.
* Thomas Macaulay, "Warren Hastings." *Edinburgh Review*, October, 1841.
* Macaulay on Copyright
* Lord Macaulay's Habit of Exaggeration
* Macaulay on copyright law
* मैकाले और हमारे भ्रम

1. ↑  MacKenzie, John (January 2013), "A family empire", BBC History Magazine